Legal Document

Category: 266

Text:
38. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ.Κ3-10659 της 23 Οκτ.-6 Νοεμ.2002 (ΦΕΚ Β΄1416) Σχετικά με Εκπαίδευση και Εξετάσεις Διαμεσολαβούντων στην Ιδιωτική Ασφάλιση ΄Εχοντας υπόψη: 1. Τις διατάξεις: α. Του Νόμ.1558/85 «Κυβέρνηση και Κυβερνητικά ΄Οργανα» όπως ισχύει. β. Του Π.Δ. 397/88 «Οργανισμός του Υπουργείου Εμπορίου» όπως ισχύει. γ. Του Π.Δ.27/1996 «Συγχώνευση των Υπουργείων Τουρισμού, Βιομηχανίας Ενέργειας και Τεχνολογίας και Εμπορίου, στο Υπουργείο Ανάπτυξης». δ. Του Π.Δ.59/96 «Σύσταση Γενικής Γραμματείας Εμπορίου στο Υπουργείο Ανάπτυξης  και καθορισμός αρμοδιοτήτων της». ε. Του άρθρ.21β του Κ.Ν.1569/85 (όπως τροποποιήθηκε με το άρθρ.3 του Νόμ.2837/2000). 2. Την με αριθ.485/31.10.2001 κοινή απόφαση του Πρωθυπουργού και του Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης». Σελ. 246,424 Τεύχος 1444 Σελ. 34 3. Την με αριθ.Κ3-11087/27.11.2000 Υπουργική απόφαση «Ρύθμιση εκπαίδευσης και εξετάσεων διαμεσολαβούντων στην Ιδιωτική Ασφάλιση» (Φ.Ε.Κ. 1531/Β/14.12.2000). 4. Το με αριθ.1903/19.4.2002 έγγραφο του Πανεπιστημίου Πειραιά, περί απαλλαγής των πτυχιούχων του Τμήματος Στατιστικής και Ασφαλιστικής Επιστήμης από τις υποχρεώσεις, που απορρέουν από την παραπάνω Υπουργική απόφαση. 5. Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του κρατικού προϋπολογισμού, αποφασίζουμε: Η πρόσθετη εκπαίδευση και οι εξετάσεις, που προβλέπονται απότηνΚ3-11087/27.11.2000 απόφαση Υφυπουργού Ανάπτυξης, δεν είναι υποχρεωτικές, για όσους έχουν αποκτήσει πτυχίο Τμήματος Στατιστική και Ασφαλιστικής Επιστήμης ή Τμήματος Στατιστικής και Αναλογιστικής Επιστήμης ημεδαπού Ανωτάτου Εκπαιδευτικού Ιδρύματος ή πτυχίο Ανωτάτου Εκπαιδευτικού Ιδρύματος της αλλοδαπής ισοτίμου και αντιστοίχου προς τα προηγούμενα πτυχία, αναγνωρισμένο από το ΔΙΚΑΤΣΑ. 12.Μ.α.38 Ιδιωτική Επιχείρηση Ασφαλίσεως